Etter murens fall åpnet Ungarn opp mot Vest-Europa, og MTV ble aktivt medlem av Den europeiske kringkastingsunion (EBU) 1. januar 1993. Samtidig liberaliserte ungarske myndigheter TV-markedet i Ungarn, og flere kommersielle kanaler startet. Den økte konkurransen gjorde at M1 og M2 mistet markedsandeler, og i 2012 ble M2 fullstendig omstrukturert og omgjort til en barnekanal. M2 ble videre endret i 2015 og sender nå barneprogrammer på dagtid og skifter til ungdomskanalen M2 Petőfi klokken 20 hver kveld.